
รายงานผลการพัฒนาทักษะขั้นพื้นฐานกีฬาตะกร้อโดยใช้เอกสารประกอบการเรียน

สำหรับนักเรียนชั้นมัธยมศึกษาปีที่ 1 โรงเรียนธรรมโฆสิต  
ผู้วิจัย
นายจารึก  รัศมี
ระดับชั้น
มัธยมศึกษาปีที่ 1

โรงเรียน
ธรรมโฆสิต
ปีการศึกษา
2560

บทคัดย่อ

ผลการพัฒนาทักษะขั้นพื้นฐานกีฬาตะกร้อโดยใช้เอกสารประกอบการเรียน สำหรับนักเรียนชั้นมัธยมศึกษาปีที่ 1 โรงเรียนธรรมโฆสิต เป็นการพัฒนาสื่อนวัตกรรมที่มีประสิทธิภาพมาใช้     ในการจัดการเรียนรู้ โดยมุ่งให้ผู้เรียนพัฒนาทักษะขั้นพื้นฐานกีฬาตะกร้ออย่างเป็นระบบ สามารถแสดงออกอย่างมีหลักการและเหตุผลที่ถูกต้องชัดเจน การวิจัยครั้งนี้จึงมีจุดมุ่งหมาย 1) เพื่อศึกษาประสิทธิภาพของเอกสารประกอบการเรียนรายวิชาเซปักตะกร้อ สำหรับนักเรียนชั้นมัธยมศึกษาปีที่ 1 โรงเรียนธรรมโฆสิต ตามเกณฑ์ 80/80  2) เพื่อศึกษาดัชนีประสิทธิผลของเอกสารประกอบการเรียนรายวิชาเซปักตะกร้อ สำหรับนักเรียนชั้นมัธยมศึกษาปีที่ 1 โรงเรียนธรรมโฆสิต 3) เพื่อเปรียบเทียบผลสัมฤทธิ์ทางการเรียนด้านทักษะขั้นพื้นฐานกีฬาตะกร้อ สำหรับนักเรียนชั้นมัธยมศึกษาปีที่ 1 โรงเรียนธรรมโฆสิตที่เรียนด้วยเอกสารประกอบการเรียนรายวิชาเซปักตะกร้อ สำหรับนักเรียน     ชั้นมัธยมศึกษาปีที่ 1 โรงเรียนธรรมโฆสิต ระหว่างก่อนเรียนกับหลังเรียน  4) เพื่อศึกษาความพึงพอใจ   ของนักเรียนชั้นมัธยมศึกษาปีที่ 1 โรงเรียนธรรมโฆสิต ที่มีต่อการจัดการเรียนรู้โดยใช้เอกสารประกอบการเรียนรายวิชาเซปักตะกร้อ สำหรับนักเรียนชั้นมัธยมศึกษาปีที่ 1 โรงเรียนธรรมโฆสิต              กลุ่มตัวอย่าง ได้แก่  นักเรียนชั้นมัธยมศึกษาปีที่ 1 โรงเรียนธรรมโฆสิต อำเภอนาหม่อม จังหวัดสงขลา  ภาคเรียนที่ 1 ปีการศึกษา 2560  จำนวน 19 คน ได้มาโดยการสุ่มแบบเจาะจง (Purposive Sampling)    ด้วยข้อจำกัดด้านการจัดการเรียนรู้ในรายวิชาเพิ่มเติมให้แก่ผู้เรียน  เครื่องมือที่ใช้ในการวิจัยประกอบด้วย     1) เอกสารประกอบการเรียนรายวิชาเซปักตะกร้อ สำหรับนักเรียนชั้นมัธยมศึกษาปีที่  1  โรงเรียนธรรมโฆสิต จำนวน 5 เล่ม ได้แก่ 1.1) เอกสารประกอบการเรียน รายวิชาเซปักตะกร้อ พ20206     กลุ่มสาระการเรียนรู้สุขศึกษาและพลศึกษา ชั้นมัธยมศึกษาปีที่ 1 เล่มที่ 1 “ความรู้ทั่วไปเกี่ยวกับกีฬาตะกร้อ” 1.2) เอกสารประกอบการเรียนรายวิชาเซปักตะกร้อ พ20206 กลุ่มสาระการเรียนรู้สุขศึกษาและพลศึกษาชั้นมัธยมศึกษาปีที่ 1 เล่มที่ 2 “ลูกข้างเท้าด้านใน (ลูกแป)” 1.3) เอกสารประกอบ       การเรียนรายวิชาเซปักตะกร้อ พ20206 กลุ่มสาระการเรียนรู้สุขศึกษาและพลศึกษา ชั้นมัธยมศึกษาปีที่ 1                     เล่มที่ 3 “ลูกหลังเท้า” 1.4) เอกสารประกอบการเรียน รายวิชาเซปักตะกร้อ พ20206 กลุ่มสาระ        การเรียนรู้สุขศึกษาและพลศึกษาชั้นมัธยมศึกษาปีที่ 1 เล่มที่ 4 “ลูกเข่า” และ 1.5) เอกสารประกอบการเรียนรายวิชาเซปักตะกร้อ พ20206 กลุ่มสาระการเรียนรู้สุขศึกษาและพลศึกษา          ชั้นมัธยมศึกษาปีที่ 1 เล่มที่ 5 “ลูกศีรษะ (ลูกโหม่ง)” 2) แผนการจัดการเรียนรู้ การพัฒนาทักษะพื้นฐานกีฬาตะกร้อโดยใช้เอกสารประกอบการเรียนรายวิชาเซปักตะกร้อ สำหรับนักเรียนชั้นมัธยมศึกษาปีที่ 1 โรงเรียนธรรมโฆสิต จำนวน 18 แผน ใช้เวลาเรียนทั้งสิ้น 18 ชั่วโมง  3) แบบทดสอบวัดผลสัมฤทธิ์    ทางการเรียนด้านทักษะขั้นพื้นฐานกีฬาตะกร้อก่อนเรียนและหลังเรียนด้วยเอกสารประกอบการเรียน รายวิชาเซปักตะกร้อ สำหรับนักเรียนชั้นมัธยมศึกษาปีที่ 1 โรงเรียนธรรมโฆสิต ชนิดปรนัย 4 ตัวเลือก จำนวน 30 ข้อ และ 4) แบบสอบถามความพึงพอใจของนักเรียนที่มีต่อการจัดการเรียนรู้โดยใช้เอกสารประกอบการเรียน รายวิชาเซปักตะกร้อ สำหรับนักเรียนชั้นมัธยมศึกษาปีที่ 1 โรงเรียนธรรมโฆสิต สถิติที่ใช้ในการวิเคราะห์ข้อมูล ได้แก่ ค่าเฉลี่ย  ค่าร้อยละ  ส่วนเบี่ยงเบนมาตรฐาน และทดสอบสมมติฐานด้วยสถิติ (t-test)
ผลการวิจัย  พบว่า

1. เอกสารประกอบการเรียน รายวิชาเซปักตะกร้อ สำหรับนักเรียนชั้นมัธยมศึกษาปีที่ 1 โรงเรียนธรรมโฆสิตที่สร้างขึ้น มีประสิทธิภาพเท่ากับ 82.00/84.21
2. เอกสารประกอบการเรียน รายวิชาเซปักตะกร้อ สำหรับนักเรียนชั้นมัธยมศึกษาปีที่ 1 โรงเรียนธรรมโฆสิต มีค่าดัชนีประสิทธิผลเท่ากับ 0.6017

3. นักเรียนชั้นมัธยมศึกษาปีที่ 1 โรงเรียนธรรมโฆษิต ที่เรียนด้วยเอกสารประกอบการเรียน รายวิชาเซปักตะกร้อ สำหรับนักเรียนชั้นมัธยมศึกษาปีที่ 1 โรงเรียนธรรมโฆสิต มีผลสัมฤทธิ์ทางการเรียน          ด้านทักษะขั้นพื้นฐานกีฬาตะกร้อหลังเรียนสูงกว่าก่อนเรียน อย่างมีนัยสำคัญทางสถิติที่ระดับ .05

4. นักเรียนชั้นมัธยมศึกษาปีที่ 1 โรงเรียนธรรมโฆสิต มีความพึงพอใจต่อการจัดการเรียนรู้       โดยใช้เอกสารประกอบการเรียน รายวิชาเซปักตะกร้อ สำหรับนักเรียนชั้นมัธยมศึกษาปีที่ 1 โรงเรียนธรรมโฆสิต อยู่ในระดับ พึงพอใจมากมากที่สุด โดยมีค่าเฉลี่ย เท่ากับ 4.82 และค่าความเบี่ยงเบนมาตรฐาน เท่ากับ 0.36 
โดยสรุป การพัฒนาทักษะขั้นพื้นฐานกีฬาตะกร้อโดยใช้เอกสารประกอบการเรียน รายวิชาเซปักตะกร้อ สำหรับนักเรียนชั้นมัธยมศึกษาปีที่ 1 โรงเรียนธรรมโฆสิต  มีประสิทธิภาพ ประสิทธิผลเหมาะสม สามารถพัฒนาผลสัมฤทธิ์ด้านทักษะขั้นพื้นฐานกีฬาตะกร้อได้ตามขั้นตอน ผู้เรียนเกิดองค์ความรู้ที่ยั่งยืน จนกระทั่งทำให้มีผลสัมฤทธิ์ทางการเรียน ด้านทักษะขั้นพื้นฐานกีฬาตะกร้อสูงขึ้น และสามารถนำไปปรับใช้ได้จริงในการเล่นกีฬาตะกร้ออีกทั้งนักเรียนมีความพึงพอใจต่อการจัดการเรียนรู้โดยใช้เอกสารประกอบการเรียน รายวิชาเซปักตะกร้อ อยู่ในระดับพึงพอใจมากที่สุด ส่งผลให้ผู้เรียนเกิด     เจตคติที่ดีต่อการเรียนรายวิชาเซปักตะกร้อ จึงควรสนับสนุนให้ครูพัฒนาสื่อนวัตกรรมในรูปแบบ               ของเอกสารประกอบการเรียน รายวิชาเซปักตะกร้อที่มีประสิทธิภาพ มาใช้ในการจัดกิจกรรม         การเรียนการสอนในกลุ่มสาระการเรียนรู้สุขศึกษาและพลศึกษา เพื่อจะได้พัฒนาศักยภาพผู้เรียนให้สูงขึ้นต่อไป
